मॅगी लिडची-ग्रासी

मार्गुराइट (मॅगी) लिडची-ग्रासी (जन्म - १९३०, पॅरिस ) या एक लेखिका, भाषांतरकार आणि आध्यात्मिक शिक्षिका होत्या. त्या स्पॅनिश ज्युईश वंशाच्या होत्या.त्यांच्या कुटुंबातील निम्म्या व्यक्ती तुर्की होत्या आणि निम्म्या इजिप्तमधील होत्या. 

 जीवन 
दुसऱ्या महायुद्धादरम्यान, मॅगी दक्षिण आफ्रिकेत राहिल्या, नंतर त्या पॅरिसला परतल्या, वयाच्या सतराव्या वर्षी त्यांचा श्रीअरविंद यांच्या साहित्याशी परिचय झाला. श्रीअरविंद लिखित 'एसेज ऑन गीता' या ग्रंथाचे फ्रेंच भाषांतर त्यांच्या वाचनात आले. १९५९ मध्ये, मॅगी या लग्न करून पुन्हा एकदा आफ्रिकेत राहू लागल्या, पण पुढे त्यांनी पती आणि कुटुंब सोडण्याचा निर्णय घेतला. नंतर, त्या भारतातील पुडुचेरी येथील श्रीअरबिंदो आश्रमात राहू लागल्या.  त्या श्रीअरविंद इंटरनॅशनल सेंटर ऑफ एज्युकेशन येथे अध्यापनाचे काम करत असत.

 कार्य 

 मॅगी १९६८ पासून आश्रमाद्वारे प्रकाशित होणाऱ्या इटालियन भाषेतील त्रैमासिक जर्नल "डोमानी " (उद्या) च्या संपादक म्हणून कार्यरत होत्या.
 त्या प्रामुख्याने इंग्रजीत लिहीत असत. त्यांनी अनेक कादंबऱ्या, लघुकथा, कविता आणि नाटके लिहिली आहेत.
 त्या फ्रेंच साहित्याचे इंग्रजीमध्ये भाषांतर करण्याचे काम करत असत. श्रीमाताजींच्या जन्मशताब्दी ग्रंथसंग्रहाच्या प्रकाशनामध्ये देखील साहाय्य केले होते. श्रीमाताजींच्या पत्रलेखनाच्या कार्यात त्या साहाय्य करायच्या.


 निवडक प्रकाशित लेखन 

 अर्थमन, व्हिक्टर गोलांझ (१९६७) हे पुस्तक मॅन ऑफ अर्थ या नावाने विल्यम मोरो (१९६८) द्वारे प्रकाशित करण्यात आले. प्रकाशकाला मूळ शीर्षक विज्ञानकथेसारखे वाटले म्हणून हा बदल करण्यात आला.
 फर्स्ट वाईफ, लिटलहॅम्प्टन (१९८१) ISBN 0-575-02786-X
 ग्रेट सर अंँड द हेवन लेडी : दुसऱ्या महायुद्धात आध्यात्मिक मार्गदर्शन लाभलेल्या एका अमेरिकन पायदळ सैनिकाच्या अनुभवांवर आधारित हे  पुस्तक आहे. (१९९३) ISBN 81-7189-472-0
 द लाईट दॅट शोन इनटू द डार्क अ‍ॅबिस, श्रीअरबिंदो     आश्रम पब्लिकेशन्स (१९९४) - या त्यांच्या पुस्तकामध्ये मानवतेसाठी उच्च आध्यात्मिक विकासाबाबतचा श्रीअरविंद यांचा दृष्टिकोन विचारात घेतला आहे. ISBN 81-7058-380-2
 द ग्रेट गोल्डन सॅक्रिफाइस ऑफ द महाभारत - यामध्ये त्यांनी अश्वत्थामाच्या दृष्टिकोनातून महाभारताची मांडणी केली आहे.[१] 

 बाह्य दुवे 

 मॅगी यांची पुस्तके (इंग्रजी व फ्रेंच भाषेतील) 
 मॅगी यांची इंग्रजी मुलाखत  (जानेवारी १९८१)

 संदर्भ 

वर्ग:लेखिका
वर्ग:इ.स. १९३० मधील जन्म
वर्ग:भाषांतरकार fr-en